**แผนการจัดการเรียนรู้**

***“หุ่นเงา (Light & Shadow)”***



***หุ่นเงา (Light & Shadow)***

|  |  |  |
| --- | --- | --- |
| ระดับชั้นประถมศึกษาปีที่ 3 | | ทัศนศิลป์ (ศิลปะ) |
| คำอธิบายกิจกรรมการเรียนรู้  ศิลปะเป็นส่วนหนึ่งของชีวิตประจำวัน ล้วนแฝงอยู่ในทุกสิ่งรอบตัวเรา ไม่ว่าจะเป็นเสื้อผ้า ของใช้ ที่อยู่อาศัย ล้วนประกอบด้วยองค์ประกอบพื้นฐานทางศิลปะ นักเรียนควรได้ฝึกการใช้ประสาทสัมผัสทั้ง 5 ในการเรียนรู้และเชื่อมโยงศิลปะสู่ชีวิตจริง นำไปประยุกต์ใช้ และเห็นคุณค่าของสิ่งรอบตัว อีกทั้งศิลปะยังช่วยพัฒนาให้ผู้เรียนมีความคิดริเริ่มสร้างสรรค์ที่จะทำสิ่งใหม่ๆ มีจินตนาการ ชื่นชมความงาม มีสุนทรียภาพ ซึ่งสิ่งเหล่านี้ล้วนมีผลต่อคุณภาพชีวิตมนุษย์ ที่จะช่วยพัฒนาผู้เรียนทั้งด้านร่างกาย จิตใจ สติปัญญา อารมณ์ ส่งเสริมให้ผู้เรียนมีความเชื่อมั่นในตนเอง อันเป็นพื้นฐานในการทำงานและอยู่ร่วมกันในสังคมได้อย่างมีความสุข | | |
| เวลาเรียนที่แนะนำ | 6 คาบเรียนโดยประมาณ | |
| ทักษะเฉพาะที่พึงมี | ทักษะทางศิลปะ  การคิดวิเคราะห์ การคิดสร้างสรรค์ การคิดแก้ปัญหา  การทำงานเป็นทีม | |
| เนื้อหาที่ใช้ในการประเมิน   * **วิชาศิลปะ (ทัศนศิลป์)** * *การใช้วัสดุอุปกรณ์ในการสร้างสรรค์ผลงาน* * *เนื้อหาเรื่องราว และการถ่ายทอดความรู้สึก* | | |

|  |
| --- |
| จุดประสงค์การเรียนรู้ |
| ***ด้านความรู้***   * การใช้เส้น รูปร่าง รูปทรง สี และพื้นผิว วาดภาพถ่ายทอดความคิดความรู้สึก * การจัดระยะภาพใกล้ไกล ขนาดของวัตถุ * การประดิษฐ์หุ่นเงา * วัสดุ อุปกรณ์ เทคนิควิธีในการสร้างงานทัศนศิลป์   ***ด้านทักษะ/กระบวนการ***   * เชื่อมโยงความรู้ทางศิลปะไปสู่การประยุกต์ใช้ในชีวิตจริงได้ * ใช้ความคิดริเริ่มสร้างสรรค์ในการแก้ปัญหาและสร้างสรรค์ชิ้นงานได้ * มีความกล้าในการแสดงอารมณ์และจินตนาการของตนเอง * มีทักษะในการสื่อสาร * มีทักษะในการทำงานเป็นทีม * มีทักษะการคิด   ***ด้านคุณลักษณะ***   * มีความมุ่งมั่นในการทำงาน * มีความสนใจใฝ่เรียนรู้ * มีความประณีต ละเอียดรอบคอบ * มีระเบียบวินัย | |
| เกณฑ์การประเมิน |
| * คุณภาพของแนวคิดของการคิดสะท้อนกลับและการอภิปราย * กระบวนการคิดจากการถามคำถามและการให้เหตุผลในการตอบ * ความคิดเห็นร่วมและความคิดเห็นเดิมที่สะท้อนให้เห็นจากชิ้นงานในห้องเรียน * การคิดวิเคราะห์โจทย์อย่างมีเหตุผลเป็นขั้นเป็นตอน * การคิดสร้างสรรค์ชิ้นงานจากการคิดคำถามและกิจกรรมการเรียนรู้ | |
| ความเชื่อมโยงต่อหลักสูตร |
| * ใช้ภาษาในการสื่อสาร สื่อความหมาย และนำเสนอได้อย่างชัดเจน * ให้เหตุผลประกอบการตัดสินใจและสรุปผลได้อย่างเหมาะสม * สามารถเรียนรู้และเข้าใจในการตั้งคำถาม * มีความคิดริเริ่มสร้างสรรค์ * ให้ความสำคัญและใส่ใจในความรู้สึกของผู้อื่น * รู้จักตนเอง * มีความสามารถในการสื่อสาร การคิด การแก้ปัญหา * มีความสามารถในการใช้ทักษะชีวิต | |
| ความเชื่อมโยงต่อวิชาอื่นๆ ที่เกี่ยวข้องกัน |
| * การเก็บรักษาอุปกรณ์ด้วยกระบวนการของวิชาการงานและพื้นฐานอาชีพ * การจำแนกวัสดุสิ่งของรูปร่างรูปทรงด้วยศาสตร์ของวิชาคณิตศาสตร์ * ศักยภาพในการสร้างสรรค์ผลงาน สังเกต ทดลอง แก้ไขด้วยกระบวนการทางวิทยาศาสตร์ * เชื่อมโยงการอภิปราย แสดงความคิดเห็น และการนำเสนอด้วยศาสตร์ของวิชาภาษาไทย | |

|  |
| --- |
| **เว็บไซต์และสื่อสิ่งพิมพ์อื่นๆ** |
| * ตัวอย่างกิจกรรม * <https://www.youtube.com/watch?v=gmndDwHH8RI> * <https://www.youtube.com/watch?v=b-R-ZHTRksI> * <https://www.youtube.com/watch?v=SAX3OJdZZBo> * <https://www.youtube.com/watch?v=FyyJDXq-7uU> * <https://www.youtube.com/watch?v=lOIGOT88Aqc> | | |
| **เครื่องมือและอุปกรณ์การเรียนรู้** | |
| * กระดาษสี * กระดาษไข/ผ้าขาว * ไม้ซี่สำหรับทำก้านจับหุ่นเงา * กรรไกร * ดินสอ * กาว/เทปใส | | |

*ตารางนี้แสดงถึงกระบวนการเรียนรู้ที่ผู้สอนอาจนำไปประยุกต์ใช้และประเมินผลได้ ซึ่งสามารถนำการจัดการเรียนรู้อื่นมามาประยุกต์ใช้ได้ด้วย และผู้สอนอาจหาวิธีปรับกระบวนการเรียนรู้ตามความเหมาะสมของกลุ่มผู้เรียนและสภาพแวดล้อมภายในโรงเรียน*

|  |  |  |  |
| --- | --- | --- | --- |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 1 | ชั่วโมงที่  1 | *Kick off*  *กิจกรรม: เล่นกับเงา*  *วัสดุที่ต้องใช้ - กระดาษ*   * ผู้สอนพาผู้เรียนออกไปสถานที่กลางแจ้ง ใต้ต้นไม้ หรือในอาคารที่มีแดดส่องรอบๆ แล้วให้ผู้เรียนลองสังเกตเงาของวัตถุต่างๆ เช่น ต้นไม้ รถ เครื่องเล่นเด็ก เก้าอี้ ฯลฯ ลักษณะ สี รูปร่าง รูปทรง ที่เกิดขึ้น * ให้ผู้เรียนร่วมกันอภิปรายสิ่งที่ทำให้เกิดเงามีอะไรบ้าง ประโยชน์ของแสงและเงา แล้วถ้าโลกนี้ไม่มีแสงและเงาจะเกิดอะไรขึ้น แสงและเงาสามารถนำมาสร้างสรรค์ผลงานศิลปะได้หรือไม่ อย่างไร * แบ่งกลุ่มผู้เรียน ให้แต่ละกลุ่มคิดผลงานศิลปะที่มีแสงและเงาเป็นส่วนประกอบ โดยลองออกไปสร้างผลงานจริงกลางแจ้งให้ได้เยอะที่สุด ผู้สอนแจกกระดาษให้กับผู้เรียนทุกคน ซึ่งจะใช้หรือไม่ก็ได้ * ให้ผู้เรียนนำเสนอผลงานของกลุ่มตนเอง แล้วให้เพื่อนกลุ่มอื่นๆ ได้ลองทำตามหรือมีส่วนร่วมในผลงานนั้น * ในขณะทำกิจกรรมผู้สอนอาจแนะนำให้ผู้เรียนใช้วัสดุธรรมชาติหรือสิ่งของรอบตัวมาร่วมสร้างสรรค์เป็นผลงานต่างๆ ได้ด้วย | * ผู้เรียนสามารถตอบคำถามได้ * ผู้เรียนสามารถอธิบายเหตุผลในการได้มาซึ่งคำตอบได้ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถอธิบายลักษณะของ ทัศนธาตุได้ |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 2 | ชั่วโมงที่  2 - 4 | *กิจกรรม: เรื่องเล่าจากแสงและเงา*  ผู้เรียนจะได้เรียนรู้การสร้างละครหุ่นเงา ได้ใช้ทั้งทักษะความคิดสร้างสรรค์ ความกล้าแสดงออก ทักษะการทำงานร่วมกัน การยอมรับฟังความคิดเห็นของผู้อื่น ความมีน้ำใจ เรียนรู้ที่จะเป็นผู้ให้ในการสร้างสรรค์ผลงาน เพื่อนำไปสร้างความสนุกสนานๆ ให้กับน้องๆ เกิดความภาคภูมิใจในตนเอง  *วัสดุและอุปกรณ์ที่ต้องใช้ มีดังนี้*   * *กระดาษสี* * *กระดาษไข/ผ้าขาว* * *ไม้* * *กรรไกร* * *กาว* * ผู้สอนให้ผู้เรียนดูวีดีโอหุ่นเงาที่มีการแสดงที่สนุกสนาน มีการใช้หุ่นเงาจัดระยะใกล้ไกล เพื่อให้ผู้เรียนได้ร่วมกันอภิปรายถึง องค์ประกอบของหุ่นเงา เทคนิคในการใช้แสงและเงา ระยะในการเชิด ให้ผู้เรียนแสดงความคิดเห็นและความรู้สึกที่ได้ดูละครหุ่นเงาร่วมกัน   องค์ประกอบของหุ่นเงา   * *ตัวหุ่นเงา ขึ้นอยู่กับวัสดุที่เลือกใช้ เช่น กระดาษ หนัง ส่วนต่างๆ ของร่างกายเรา วัสดุรอบตัว ฯลฯ และฉาก ผ้าทำฉาก กระดาษโปร่งแสง กระดาษไข ผ้าขาว ผ้าปูที่นอน แล้วแต่จะนำมาดัดแปลง แล้วใช้แสงไฟส่องทำให้เกิดแสงเงา* * *คนเชิด* * *คนพากย์* * *ดนตรี/เสียงประกอบ (มีหรือไม่มีก็ได้)*   เทคนิคการเล่นหุ่นเงาพื้นฐาน   * *การพากย์และการเชิดหุ่นเงาต้องสัมพันธ์กัน* * *ระยะของหุ่นเงาและแสงนั้นมีผลต่อเงาคือ เมื่อหุ่นอยู่ใกล้จอ เงาจะมีขนาดเท่าของจริง แต่ถ้าห่างจอหรือใกล้แสงไฟจะมีขนาดใหญ่ขึ้น รวมทั้งความคมชัดของเงาก็จะจางหายไปด้วยที่เรียกว่า เงามืดและเงามัว* * *การประยุกต์ใช้งาน หุ่นเงานั้นขึ้นอยู่กับการทดลองจริง และการริเริ่มสร้างสรรค์ของแต่ละคน* | * การคิดสร้างสรรค์ชิ้นงานจากการเรียนรู้ * กระบวนการคิดจากการถามคำถามและการให้เหตุผลในการตอบ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถเลือกใช้วัสดุอุปกรณ์ได้อย่างเหมาะสม * ผู้เรียนสามารถอธิบายการสร้างภาพให้มีระยะใกล้ไกลได้ * กระบวนการทำงาน |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
|  |  | * ผู้สอนให้ผู้เรียนลองนำวัตถุต่างๆ ทดลองเล่นกับกระดาษไขดูระยะใกล้ไกลที่ทำให้เกิดเงา ผู้สอนสามารถสอดแทรกความรู้เรื่องแสงและเงาในงานศิลปะที่ช่วยทำให้ภาพมีมิติ รวมถึงสามารถบอกได้ว่าวัตถุนั้นอยู่ใกล้หรือไกลจากความอ่อนแก่ของเงา * แบ่งกลุ่มให้ผู้เรียนร่วมกันคิดหุ่นละครเงา โดยเขียนเป็นเรื่องราว ตัวละคร ฉาก ทำเป็น Story Board โดยผู้สอนอาจกำหนดให้การแสดงไม่เกินกลุ่มละ 5 นาที ผู้สอนเชิญชวนให้ผู้เรียนสร้างหุ่นละครเพื่อนำไปจัดแสดงให้น้องๆ ได้ดู อาจกำหนดโจทย์ให้เป็นละครหุ่นเงาที่ได้ข้อคิดหรือเรื่องราวดีๆ ที่เหมาะกับน้องในระดับชั้นที่เล็กกว่า สอดแทรกความมีน้ำใจ การดูแลแบ่งปัน ความเป็นพี่ใหญ่ที่จะได้ทำสิ่งดีๆ ให้กับน้องเล็ก * ผู้สอนแจกอุปกรณ์ให้ผู้เรียนช่วยกันประดิษฐ์ตัวละคร ฉากการแสดง โดยผู้เรียนสามารถนำตัวละครมาทดสอบเชิดหุ่นกับกระดาษไขก่อนนำไปแสดงจริง * เมื่อทำเสร็จแล้วให้แต่ละกลุ่มซ้อมละครหุ่นเงาร่วมกันทดสอบจับเวลาจริง ปรับปรุงแก้ไขพัฒนาผลงานของกลุ่มตนเองให้ดียิ่งขึ้น |  |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 3 | ชั่วโมงที่  5 - 6 | *กิจกรรม:* *หุ่นเงาเพื่อน้อง*   * ผู้สอนชวนผู้เรียนวางแผนการจัดแสดงหุ่นละครเงาร่วมกัน ให้ผู้เรียนร่วมกันอภิปรายในการแสดงหุ่นละครเงาที่มีผู้มาเข้าชมจะต้องประกอบไปด้วยอะไรบ้าง เช่น สถานที่ พิธีกร การต้อนรับ การจัดลำดับคิวการแสดง กิจกรรมถามตอบหลังจบการแสดง ฯลฯ * ให้ผู้เรียนวางแผนแบ่งหน้าที่ในการทำงาน จัดเตรียมสถานที่ก่อนเชิญผู้ชมมาร่วมงาน * เมื่อแสดงละครเสร็จแล้ว อาจให้น้องเล็กกล่าวขอบคุณพี่ๆ บอกถึงความรู้สึกที่ได้ชมการแสดง โดยการให้พี่ๆ เป็นคนชวนน้องๆ พูดคุยซักถาม ฝึกความกล้าแสดงออก สร้างสัมพันธ์ที่ดีร่วมกัน * ให้พี่ๆ ได้ลองแชร์ประสบการณ์การทำละครหุ่นเงาให้น้องๆ ฟัง เช่น เล่าหรือสาธิตการทำหุ่นเงา เบื้องหลังการเชิดหุ่นเงา ความรู้สึกที่ได้มาจัดแสดงให้น้องๆ ได้ชม ฯลฯ * ผู้สอนกล่าวชื่นชม สรุปความรู้และความรักทีได้จากการจัดแสดงหุ่นเงาในครั้งนี้ร่วมกันผู้เรียนและผู้ชม | * การคิดสร้างสรรค์ชิ้นงานจากการเรียนรู้ * ผู้เรียนสามารถอธิบายเหตุผล และกระบวนการในการสร้างสรรค์ผลงานได้ * กระบวนการคิดจากการถามคำถามและการให้เหตุผลในการตอบ * กระบวนการทำงาน |

|  |  |  |  |  |
| --- | --- | --- | --- | --- |
|  | *ความคิดสร้างสรรค์*  *ระดมความคิดพร้อมค้นหาคำตอบ* | *ลำดับขั้นตอน*  ***(ลำดับขั้นก่อนหน้านี้)*** | ***การคิดอย่างมีวิจารณญาณ***  *ตั้งคำถามและประเมินความคิดและการสร้างผลงาน* | *ลำดับขั้นตอน*  ***(ลำดับขั้นก่อนหน้านี้)*** |
| ***จินตนาการ*** | * ใช้ความรู้สึก ใช้ความเห็นอกเห็นใจ   การสังเกต และอธิบายความเชื่อมโยง  ของความรู้ที่ได้รับไปสู่การประยุกต์ใช้   * สำรวจ ค้นหา ระดมความคิด | * 1, 2 * 2 | * ทำความเข้าใจกรอบแนวคิดและขอบเขตของการสร้างผลงาน * ทบทวนความรู้ ความคิดเห็น และเปรียบเทียบเพื่อหามุมมองในการสร้างผลงาน | * 1, 2 * 1, 2 |
| ***สอบถาม*** | * เพื่อสร้างความสัมพันธ์ สร้างมุมมองเชิงบูรณาการ สร้างวินัย และอื่นๆ * ลองเล่นหรือทำสิ่งที่แตกต่าง เพิ่มความเสี่ยงและคิดนอกกรอบ | * 1, 2, 3 * 1, 2 | * ระบุจุดแข็งและจุดอ่อนของผลงานกับข้อโต้แย้ง คำอ้างและความเชื่อ * ความท้าทายในกระบวนการสร้างผลงาน ตรวจสอบความถูกต้อง วิเคราะห์ช่องว่างในการเรียนรู้ | * 2 * 1, 2 |
| ***ลงมือทำ***  ***และแบ่งปัน*** | * นึกภาพ แสดงสิ่งที่คิด ผลิต คิดค้นวิธีการใหม่ๆ หาวิธีการพัฒนาผลงาน * ชื่นชมมุมมองความแปลกใหม่ในการสร้างผลงาน | * 2 * 2, 3 | * ประเมิน หาพื้นฐาน แสดงความคิดเห็น   มีผลิตผลเชิงตรรกะ มีเกณฑ์จริยธรรม  หรือสุนทรียศาสตร์ มีการหาเหตุผล   * ตระหนักถึงอคติทางมุมมองของตนเอง (ตามที่ได้รับจากผู้อื่น) ความไม่แน่นอน ข้อจำกัดของวิธีการสร้างผลงาน | * 2, 3 * 2, 3 |

*เกณฑ์การให้คะแนนนี้ได้กล่าวถึงเพียงมิติเดียวในส่วนของการให้คะแนนทั่วไปตามที่อธิบายข้างต้น นับเป็นวิธีหนึ่งที่แสดงให้เห็นว่าครูผู้สอนสามารถอธิบายและให้คะแนนตามผลงานของผู้เรียน ขอแนะนำว่าครูผู้สอนควรกำหนดระดับของความสำเร็จในมิติอื่นๆ ของเกณฑ์การให้คะแนนด้วย*

|  |  |  |  |  |
| --- | --- | --- | --- | --- |
| ***ระดับการคิด*** | ***ระดับ 1*** | ***ระดับ2*** | ***ระดับ3*** | ***ระดับ4*** |
| ***จินตนาการ***  *ความรู้สึก ความเอาใจใส่ การสังเกต*  *การอธิบายเพื่อเชื่อมโยงระหว่างความรู้ที่ได้รับไปสู่การประยุกต์ใช้*  ***(ขั้นตอนที่ 1, 2)*** | ผู้เรียนแสดงให้เห็นการให้  ความร่วมมือกับกิจกรรม  น้อย | ผู้เรียนแสดงให้เห็นการให้  ความร่วมมือกับกิจกรรม  ค่อนข้างน้อย | ผู้เรียนแสดงให้เห็นการให้  ความร่วมมือกับกิจกรรม  อย่างชัดเจน | ผู้เรียนแสดงให้เห็น  ความกระตือรือร้นและมีส่วนร่วม  ในกิจกรรมอย่างชัดเจน |
| ***ลงมือทำและแบ่งปัน***  *แสดงสิ่งที่คิด ค้นหาวิธีการสร้างสรรค์ผลงานใหม่ๆ หาวิธีพัฒนาผลงาน ชื่นชมมุมมองความแปลกใหม่ในการสร้างผลงาน*  ***(ขั้นตอนที่ 2, 3 )*** | ผลงานและการอธิบายกระบวนการสร้างผลงาน ยังมีข้อจำกัดของการยกตัวอย่างประกอบเหตุและผลของการได้มาซึ่งวิธีการสร้างสรรค์ผลงาน | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการบ้าง แต่ยังเบี่ยงเบนไปจากความรู้เดิมเล็กน้อย | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมแต่แนวคิดยังคล้ายกับที่เคยมีมาก่อนหน้านี้ แต่ปรับใหม่เป็นรูปแบบของตัวเอง | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมที่ต่างไปจากที่เคยมีมาแต่เดิมเป็นตัวของตัวเองชัดเจน |